Kaasfees een van die talle 'slagoffers' van die koronavirus | Netwerk24
Kaasfees een van die talle 'slagoffers' van die koronavirus
Die werklike impak van die streng voorwaardes van die noodtoestand wat Sondagaand deur president Cyril Ramaphosa aangekondig is, het vandeesweek stadig ontvou.
En 'n baie groot slagoffer hiervan is die vermaaklikheid­sektor met groot feeste wat afgestel is.
Dit was met skok dat een van die land se heel grootste kos- en wynfeeste, die Suid-Afrikaanse Kaasfees wat vanjaar in sy 19de jaar sou wees, noodgedwonge afgestel is.
Hierdie aankondiging volg kort op die hakke van talle ander skokkansellasies, dié keer een van die wêreld se voorste bergfietswedrenne, die Cape Epic.
'n Paar van die ander geleenthede wat afgestel is weens die koronavirus, is:• Die jaarlikse basaar van Pniël Congregational kerk wat op 28 Maart gehou sou word, is vir eers uitgestel tot verdere kennisgewing.• Die sterrekykpiekniek van die Afrikaanse Taalmonument vir 21 Maart.• Een van die land se grootste padwedlope, die Twee Oseane-marathon, wat oor die Paasnaweek sou plaasvind.• Black Elephant Vintners, 'n oesfees van musiek, voedsel en wyn in Franschhoek op 28 Maart. • Die bekende Boland Summer Festival wat die afgelope 20 jaar op die Dal Josafat-stadion plaasvind.• Die Cape Town Jazz Festival asook die immergewilde KKNK in Oudtshoorn is ook gekanselleer.